S-6204/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 17. október 2023, á hendur D-kk-þgf Þ-kk-þgf J-kk-þgf, kt. [...], [...], Reykjavík, fyrir umferðarlagabrot með því að hafa, mánudaginn 25. júlí 2022, ekið bifreiðinni [...] án gildra ökuréttinda og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 215 ng/ml, tetrahýdrókannabínól 4,7 ng/ml, klónazepam 7,3 ng/ml og oxýkódon 280 ng/ml) um Hraunbæ við Rofabæ og Melbæ í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 10. október 2023, á ákærði nokkurn sakaferil að baki frá árinu 2014. Ákærði gekkst undir greiðslu fésektar ásamt því að vera sviptur ökuréttindum í 12 mánuði með lögreglustjórasátt 25. júlí 2015 vegna aksturs undir áhrifum ávana- og fíkniefna. Ákærði gekkst aftur undir greiðslu fésektar ásamt því að vera sviptur ökuréttindum með lögreglustjórasátt 8. desember 2016 vegna aksturs undir áhrifum ávana- og fíkniefna. Ákærði gekkst enn á ný undir greiðslu fésektar með lögreglustjórasátt 10. febrúar 2021 vegna aksturs undir áhrifum ávana- og fíkniefna, auk þess sem hann var sviptur ökuréttindum. Loks var ákærða gert að sæta fangelsi í 3 mánuði með dómi Héraðsdóms Reykjavíkur [...]2022, meðal annars vegna aksturs undir áhrifum ávana- og fíkniefna. Var ákærða einnig gert að sæta tímabundinni sviptingu ökuréttinda. Að öðru leyti hefur sakaferill ákærða ekki áhrif við niðurstöðu máls.

Brot ákærða samkvæmt ákæru voru framin fyrir uppkvaðningu framangreinds dóms frá 2 6. október 2022. Verður ákærða því dæmdur hegningarauki vegna þeirra brota nú. Við ákvörðun refsingar í máli þessu verður því lagt til grundvallar að ákærði hafi með brotum sínum nú í fjórða sinn, innan ítrekunartíma í skilningi 71. gr. almennra hegningarlaga nr. 19/1940, gerst sekur um akstur undir áhrifum ávana- og fíkniefna.

Með hliðsjón af framangreindu, sakarefni þessa máls og dómvenju þykir refsing ákærða hæfilega ákveðin 30 daga fangelsi.

Með vísan til lagaákvæða í ákæru er ákærði sviptur ökurétti ævilangt frá birtingu dómsins að telja.

Ákærði greiði 251.133 krónur í sakarkostnað.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari.

K-kvk-nf R-kvk-nf G-kvk-nf aðstoðarmaður dómara kveður upp þennan dóm.

Dómsorð:

Ákærði, D-kk-nf Þ-kk-nf J-kk-nf, sæti fangelsi í 30 daga.

Ákærði er sviptur ökurétti ævilangt frá birtingu dómsins að telja.

Ákærði greiði 251.133 krónur í sakarkostnað.

K-kvk-nf R-kvk-nf G-kvk-nf